པདྨའི་རིགས་ཀྱི་ཁྲོ་བོ་རྟ་མགྲིན་ནི།སྟོང་པའི་ངང་ལས་པཾ་ལས་པདྨ་དང་རཾ་ལས་ཉི་མའི་དཀྱིལ་འཁོར་གྱི་སྟེང་བུ་ཙྪིཿདམར་པོ།དེ་ལས་འོད་ཟེར་འཕྲོས།།
འཕགས་པ་མཆོད།སེམས་ཅན་གྱི་སྡིག་སྒྲིབ་སྦྱངས།ཚུར་འདུས་ཡོངས་སུ་གྱུར་པ་ལས།རང་ཉིད་བཅོམ་ལྡན་འདས་པདྨ་དབང་ཆེན་སྐུ་མདོག

དམར་པོ་ཞལ་གཅིག་ཕྱག་གཉིས་པ།ཕྱག་གཡས་པས་སེང་ལྡེང་གི་དབྱུག་ཏོ་ནམ་མཁའ་ལ་འཕྱར་ཞིང་།གཡོན་ཐུགས་ཀར་སྡིགས
མཛུབ་མཛད་པ།དམར་ལ་ཟླུམ་པའི་སྤྱན་གསུམ་སྡང་མིག་ཏུ་བགྲད་ཅིང་།ཞལ་མཆེ་བ་རྣམ་པར་གཙིགས་ཤིང་།སྨིན་མ་དང་སྨ་ར་དམར་སེར་དུས་མཐའི
མེ་ལྟར་འབར་བ།དབུ་སྐྲ་ཁྲམ་སེར་གྱེན་དུ་བརྫེས་པ།སྤྱི་གཙུག་ན་རྟ་མགོ་ལྗང་གུ་རྟ་སྐད་འབྱིན་པ།ཀླུ་ཆེན་པོ་བརྒྱད་ཀྱིས་བརྒྱན་པ།སྟག་གི་པགས
པའི་ཤམ་ཐབས་ཅན།ཞབས་གཡས་བསྐུམ་ཞིང་གཡོན་བརྐྱང་བས་ཡེ་ཤེས་ཀྱི་མེ་རབ་ཏུ་འབར་བའི་ཀློང་དཀྱིལ་ན་བཞུགས་ནས་གནོད་བྱེད་གདུག་པ་ཅན
དང་སྡིག་སྒྲིབ་ཐམས་ཅད་སྲེག་པར་བྱེད་པ།དེའི་ཐུགས་ཀར་རཾ་ལས་ཉི་མའི་སྟེང་དུ་ཧྲཱིཿདམར་པོ།དེ་ལས་འོད་ཟེར་འཕྲོས་ཞེས་པ་ནས།སྣང་བ་མཐའ
ཡས་ཀྱིས་དཔུར་བརྒྱན།སྔགས་ནི།ཨོཾ་བཛྲ་ཀྲོ་དྷ་ཧ་ཡ་གྲཱི་ཝ་ཧུ་ལུ་ཧུ་ལུ་ཧཱུྃ་ཕཊ།མཚན་སྔགས་ནི།ཨོཾ་ཧ་ཡ་གྲཱི་ཝ།བསྟོད་པ་ནི།མཚན་ཙམ་གྱིས་ཀྱང

བདུད་དཔུང་འཇོམས་པའི་ལྷ།།དུས་མཐའི་མེ་འོད་དང་འགྲོགས་བྱི་རུ་ཡི།།ལྷུན་པོ་མི་བཟད་གར་གྱིས་རོལ་པ་ལྟའི།།ཁྲོ་མཆོག་རྟ་མགྲིན་དཔའ་བོ་ལ་ཕྱག་
འཚལ།།ཞེས་སོ།ད།